Diari Oficial de la Generalitat Valenciana


Sumari del DOGV 8977, del 17-12-2020 (2020/10931)

RESOLUCIÓ de 3 de desembre, de la Direcció General d'Obres Públiques, Transport i Mobilitat Sostenible, per la qual s'acorden el cessament i el nomenament de vocals representants de les empreses carregadores de la Junta Arbitral del Transport de València.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8977

Data del DOGV
:   17-12-2020

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2020/10389


Data del document
:   03-12-2020

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat

RESOLUCIÓ de 3 de desembre, de la Direcció General d'Obres Públiques, Transport i Mobilitat Sostenible, per la qual s'acorden el cessament i el nomenament de vocals representants de les empreses carregadores de la Junta Arbitral del Transport de València. [2020/10792]  
La Llei 16/1987, d'ordenació dels transports terrestres, crea les juntes arbitrals del transport com a instrument de protecció i defensa de les parts intervinents en el transport, i estableix que, en tot cas, hauran de formar part de les juntes representants de les empreses de transport o d'activitats auxiliars o complementàries d'aquest i representants dels carregadors i usuaris.  
Mitjançant la Llei orgànica 5/1987 es va delegar en les comunitats autònomes, on aquestes han d'estar radicades, les funcions que la Llei d'ordenació dels transports terrestres atribueixen a les juntes arbitrals del transport. A aquest efecte, el funcionament de les referides juntes es realitzarà respectant l'organització, funcions i règim jurídic establits en la Llei 16/1987 i en les seues normes de desplegament.  
  
D'altra banda, el Decret 46/1991, de 20 de març, del Consell, pel qual s'estableix el nombre, la composició i les normes de funcionament de les Juntes arbitrals del transport a la Comunitat Valenciana, en l'article tercer, estableix que «cadascuna de les juntes estarà composta pel president i tres vocals, designats tots ells per la Direcció General de Transports», i que «la Direcció General de Transports designarà el secretari de cadascuna de les juntes, càrrec que recaurà en el vocal membre de l'Administració». S'hi preveu també que podran designar-se membres suplents tant del president com dels vocals de les juntes.  
  
En virtut del que s'ha exposat, i d'acord amb el que es disposa en l'article 12 del Decret 177/2020, de 30 d'octubre, del Consell, pel qual s'aprova el Reglament orgànic i funcional de la Conselleria de Política Territorial, Obres Públiques i Mobilitat, en relació amb el que s'estableix en l'article 141 del Decret 105/2019, de 5 de juliol, pel qual s'estableix l'estructura bàsica de la Presidència i de les conselleries de la Generalitat, resolc:  
  
Primer  
A petició de la Cambra Oficial de Comerç, Indústria, Serveis i Navegació de València, el cessament de Carlos Virosque Verdú com a vocal titular en representació de les empreses carregadores de la Junta Arbitral del Transport de València, amb l'agraïment pels serveis prestats.  
  
Segon  
Nomenar Marta Rubio Garrigues vocal titular i Carmen de Miguel García vocal suplent en representació de les empreses carregadores de la Junta Arbitral del Transport de València.  
  
València, 3 de desembre de 2020.- La directora general d'Obres Públiques, Transport i Mobilitat Sostenible: Roser Obrer Marco.